
Ang Pagtuga 

| Sang magsugod ang Dios sa pagtuga 

sang kalibutan kag sang tanan nga 
yara sa kahawaan, ?ang duta wala pa 
sing kahusayan. Ang mabalod nga kada- 
gatan nga nagatabon sang tanan naliku- 
pan sang kadudolman kag ang mabaskog 
nga hangin? nagahuyop sa ibabaw sang 
tubig. 3 Dayon ang Dios nagsiling, “'Mag- 
luntad ang kapawa!” Kag sa gilayon 
may kapawa. “Kag ang Dios nanamian 
sang iya nakita. Dayon ginpain niya ang 
kapawa sa kadudolman kag Sgintawag 
niya ang kapawa nga “Adlaw,” kag ang 
kadudolman nga “Gab-i.” Nagligad ang 
gab-i, kag nag-aga--amo yadto ang naha- 
una nga adlaw. 

6 Dayon ang Dios nagsiling, “Maglun- 
tad ang kahawaan nga magaseparar sang 
tubig sa Suha ka duog.” Kag nahimo ini. 
7Gani ang Dios naghimo sang kahawaan 
nga nagseparar sang tubig sa ibabaw kag 
sang tubig sa idalom. 8Gintawag niya 
ang kahawaan nga “Langit.” Nagligad 
ang gab-i kag nag-aga-amo yadto ang 
ikaduha nga adlaw. 

9Dayon ang Dios nagsiling, “Magti- 
ngob ang tubig sa idalom sang langit sa 
isa ka duog agod maggwa ang duta.” 
Kag nahimo ini. '?Ang mamala nga 
duog gintawag niya nga “Duta,” kag ang 
tubig nga nagtingob gintawag niya nga 
“Kadagatan.” Kag ang Dios nanamian 
sang iya nakita. 1! Dayon ang Dios nag- 
siling, “Magpatubo ang duta sang tanan 
nga sahi sang tanom, ang nagapatubas 
sing uyas kag ang nagapamunga.” Kag 
nahimo ini. 12Gani ang duta nagpatubo 
sang tanan nga sahi sang tanom, ang 
nagapatubas sing uyas kag ang nagapa- 
munga. Kag ang Dios nanamian sang iya 
nakita. 13 Nagligad ang gab-i, kag nag-aga 
--amo yadto ang ikatlo nga adlaw. 

14Dayon ang Dios nagsiling, “Mag- 
pahayag ang mga suga sa langit sa pagse- 
parar sang adlaw sa gab-i, kag sa pagtan- 
da sang pagsugod sang mga inadlaw, mga 


tinuig, kag mga panahon sa pagsimba.b 
15Magasiga sila sa langit sa paghatag 
kapawa sa duta.” Kag nahimo ini. 18Ga- 
ni ang Dios naghimo sang duha ka dalag- 
ku nga mga suga, ang adlaw sa pagga- 
hom sa kaadlawon kag ang bulan sa 
paggahom sa kagab-ihon. Ginhimo man 
niya ang mga bituon. !7Ginbutang niya 
ang mga suga sa langit sa pag-iwag sa 
duta, !8sa paggahom sa kaadlawon kag 
sa kagab-ihon, kag sa pagseparar sang 
kapawa sa kadudolman. Kag ang Dios 
nanamian sang iya nakita. !?Nagligad 
ang gab-i kag nag-aga-amo yadto ang 
ikap-at nga adlaw. 

20Dayon ang Dios nagsiling, “Mag- 
madamo ang mga sahi sang buhi nga 
tinuga sa tubig, kag mapuno ang kaha- 
nginan sang mga pispis.” 21 Gani gintuga 
sang Dios ang dalagku nga mga kasapa- 
tan sa dagat, kag ang tanan nga sahi sang 
buhi nga mga tinuga nga nagapuyo sa 
tubig, kag ang tanan nga sahi sang mga 
kapispisan. Kag ang Dios nanamian sang 
iya nakita. 22Kag ginbendisyunan niya 
sila tanan kag ginsingganan ang mga 
tinuga nga nagapuyo sa tubig sa pagmu- 
ad kag sa pagpuno sang dagat, kag ang 
mga kapispisan magdamo. 23Nagligad 
ang gab-i, kag nag-aga-amo yadto ang 
ikalima nga adlaw. 

24Dayon ang Dios nagsiling, “Mag- 
patubo ang duta sang tanan nga sahi 
sang mga kasapatan: naanta kag talu- 
non, dalagku kag magamay.” Kag na- 
himo ini. 25Gani ang Dios naghimo sa 
ila tanan kag nanamian sia sang iya naki- 
ta. 

26Dayon ang Dios nagsiling, “Kag 
karon himuon ta ang tawo. Manginka- 
subong sila sa aton kag manginkaangay 
naton. Magagahom sila sa mga isda, mga 
kapispisan, anta nga mga sapat, kag sa 
tanan nga dalagku kag magamay nga 
talunon nga mga sapat.” ?7 Gani gintuga 
sang Dios ang tawo nga kaangay sa iya. 
Gintuga niya sila nga lalaki kag babayi, 
28kag ginbendisyunan niya sila nga 


@mabaskog nga hangin, ukon and gahom sang Dios: ukon ang espiritu sang Dios; ukon ang 


hangin halin sa Dios. 


bmga panahon sa pagsimba: ukon mga panahon. 

nagasiling, “Magpamata kamo sing ma- 
damo, agod ang inyo mga kaliwat maga- 
lapta kag magagahom sa bug-os nga duta. 
Ginatugyan ko sa inyo ang mga kaisda- 
an, mga kapispisan, kag ang tanan nga 
mga kasapatan nga talunon. ??Ginaha- 
tag ko sa inyo ang tanan nga sahi sang 
uyas kag ang tanan nga sahi sang bunga 
sang kahoy nga inyo pagakaunon. 30Pe- 
ro sa tanan nga mga sapat nga talunon, 
kag sa tanan nga mga kapispisan, ginaha- 
tag ko ang malagtom nga mga hilamon 
nga ila pagakaunon.” Kag nahimo ini. 
31Gintan-aw sang Dios ang tanan nga 
iya ginhimo, kag nanamian gid sia. Nag- 
ligad ang gab-i, kag nag-aga--amo yadto 
ang ikan-om nga adlaw. 

7 Gani ang duta, ang langit, kag ang 
tanan nga yara sa ila nahuman. ? Sa 
ikapito nga adlaw natapos sang Dios ang 
iya bulohaton, kag nag-untat sia sa pag- 
obra. 3 Ginbendisyunan niya ang ikapito 
nga adlaw kag ginpain niya ini subong 


nga isa ka pinasahi nga adlaw, kay sa sini 


nga adlaw gintapos niya ang iya mga 
bulohaton, kag nag-untat sia sa pag-obra. 
#4 Amo ini ang paagi sang pagtuga sang 
duta kag sang tanan nga yara sa langit. 


Ang Katamnan sang Eden 


Sang paghimo sang GINOONG“ Dios 
sang duta kag sang tanan nga yara sa 
langit, 5wala gid sing tanom sa duta kag 
wala gid sing binhi nga nagpamuhi, kay 
wala niya pagpaulana kag wala sing 
manugpanguma sang duta. 5Bisan wala 
sing ulan, ang tubig nagtubod sa duta 
kag naghatag sing tubig sa bug-os nga 
duta. 

7Dayon ang GINOONG Dios nagkuha 
sing dutad kag ginhimo niya ini nga ta- 
wod Ginhuypan niya ang ilong sang tawo 
sing ginhawa nga nagahatag kabuhi, kag 
ang tawo nagsugod sa pagkabuhi. 

8Dayon ang GINOONG Dios naghimo 
sing katamnan sa Eden, sa sidlangan 
nayon, kag ginpapuyo niya didto ang 
tawo nga iya gintuga. ?Ginpatubo sang 
Dios ang tanan nga sahi sang mga kahoy 
nga matahom kag nagapamunga sang 
maayo nga bunga. Sa tunga sang katam- 
nan may kahoy didto nga nagahatag sing 
kabuhi, kag may kahoy man didto nga 
nagahatag sing pagtalupangod sang ma- 
ayo kag sang malain.? 

10May isa ka sapa nga nagailig halin 


CGINOO: Ang GINOO sa Hebreo nga teksto Yahweh. Sa iban nga pagbadbad ginagamit ang Je- 
hova. Sa sini nga pagbadbad GINOO amo ang ginagamit sa pagsunod sang kalabanan nga pag- 


gamit sa Eninglis nga amo ang LORD. 


4PUTA . . .TAWO: Ang mga pulong sa Hebreo para sa duta kag tawo pulopareho kon ihambal. 
@nagahatag sing pagtalupangod sang maayo kag sang malain, ukon nagahatag sing ihibalo sang 


tanan nga mga butang. 

sa Eden kag naghatag sing tubig sa ka- 
tamnan. Sa unhan sang Eden nagsanga 
ini sa apat ka suba. !1 Ang nahauna nga 
suba amo ang Pison. Nagalibot ini sa 
duta sang Havila. |?Makita didto ang 
puraw nga bulawan kag ang malahalon 
man nga agwa kag ang malahalon nga 
bato. 13 Ang ikaduha nga suba amo ang 
Gihon. Ini nga suba nagalibot sa duta 
sang Cus./ 14 Ang ikatlo nga suba amo 
ang Tigris nga nagaagi sa sidlangan sang 
Asiria. Ang ikap-at nga suba amo ang 
Eufrates. 

15Dayon ginpapuyo sang GINOONG 
Dios ang tawo sa katamnan sang Eden sa 
pag-atipan kag sa pagbantay sini. t6 Gin- 
singganan sang Dios ang tawo, “Sarang 
ka makakaon sang bunga sang bisan ano 
nga kahoy sa katamnan, '7luas sang 
kahoy nga nagahatag sing pagtalupangod 
sang maayo kag sang malain.2 Indi ka 
magkaon sang iya sina bunga kay kon 
magkaon ka, mapatay ka.” 

18Dayon ang GINOONG Dios nagsi- 
ling, “Indi maayo nga ang tawo magpa- 
ngabuhi nga isahanon lamang. Himuan 
ko sia sing kaupod nga bagay sa iya sa 
pagbulig sa iya.” 19 Gani nagkuha sia sing 
duta kag ginhimo ang tanan nga mga ka- 
sapatan kag ang tanan nga mga kapis- 
pisan, kag gindala niya ini sa tawo sa 
pagtan-aw kon ano ang ipahingalan niya 
sa ila. Ang ngalan nga ginhatag sang ta- 
wo sa tagsa sa ila amo ang nanginngalan 
nila. 20Gani ang tawo naghingalan sang 
tanan nga mga kapispisan kag sang tanan 
nga mga kasapatan. Pero wala gid sing 
isa sa ila nga bagay manginkaupod niya 
sa pagbulig sa iya. 

21Dayon ginpatulog sang GINOONG 
Dios ang tawo sing hamuok gid, kag 
sang nagakatulog sia ginkuha sang Dios 
ang isa ka gusok niya kag dayon ginpa- 
pali ang unod sa sina nga bahin sang 


JCus (sang Mesopotamia) , ukon Sudan. 
8pagtalupangod .. . malain: tan-awa ang 2:9, 


lawas. 2? Ang gusok nga ginkuha niya sa 
lalaki ginhimo niya nga babayi kag gin- 
dala niya ini nga babayi sa lalaki. 23 Da- 
yon ang lalaki nagsiling: 
“Karon, yari ang pareho sa akon, 
Tul-an nga ginkuha sa akon tul-an, 
Kag unod nga ginkuha sa akon 
unod. 
Tawgon sia nga “Babayi,” = 
Kay ginkuha sia sa lalaki. ”⁄ 


24 Tungod sini, ang lalaki magabiya sang — 


iya amay kag iloy kag magapuyo upod 


sa iya asawa, kag sila nga duha mangin-- — 


1Sa 


25 Ang lalaki kag ang babayi hublas, 


pero wala sila mahuya. 
Ang Pagpakasala sang Tawo 


Karon ang man-og amo ang maayo 
gid magpadihot sa mga sapat nga 


gintuga sang GINOONG Dios. Ang man-og 
nagpamangkot sa babayi, “Nagsiling gid 
bala ang Dios sa inyo nga indi kamo 


magkaon sang bunga sang bisan ano nga -- 


kahoy sang katamnan?” 

2Ang babayi nagsabat, “Makakaon 
kami sang bunga sang bisan ano nga 
kahoy sa katamnan, 3luas lang sang ka- 
hoy nga yara sa tunga sini. Ang Dios 
nagsiling nga indi kami magkaon sang 
bunga sina nga kahoy, ukon bisan mag- 
tandog sini, kay kon himuon namon ini, 
mapatay kami.” 

4 Ang man-og nagsabat, “Indi ina 
matuod! Indi kamo mapatay! 5 Ang 
Dios nagsiling sina kay man nakahibalo 
sia nga kon magkaon kamo sang iya 
bunga mahatagan kamo sing ihibalo kon 
ano ang maayo kag malain kag mangin- 
kaangay kamo sa mga dios.”7 

6Nakita sang babayi kon daw ano 
ang katahom sang kahoy, kag kon daw 
ano ayhan kanami sang iya bunga kon 
kan-on, kag nagpanghunahona sia kon 


HBABAYI... LALAKI: Ang mga pulong sa Hebreo para sa babayi kag lalaki pulopareho kon 


. Ihambal. 
'maayo kag malain: tan-awa ang 2:9. 
Jmga dios: ukon Dios. 

daw ano ayhan kanami kon sia may ka- 
alam. Gani nagkuha sia sang bunga sang 
kahoy kag ginkaon niya ini. Ginhatagan 
niya ang iya bana kag nagkaon man sia. 
7Sang makakaon sila, ginhatagan sila 
sing paghangop, kag natalupangdan nila 
nga hublas sila. Gani nagtambitambi sila 
sing mga dahon sang higera kag ginta- 
bunan nila ang ila lawas. 

8Sang kasisidmon na nabatian nila 
ang GINOONG Dios nga nagalakat sa ka- 
tamnan, kag nagpanago sila sa iya sa 
mga kakahuyan. ?Pero gintawag sang 
GINOONG Dios ang lalaki, “Diin ka?” 

10 Ang lalaki nagsabat, “Nabatian ko 
ikaw sa katamnan. Nahadlok ako kag 
nagpanago ako sa imo kay hubo ako.” 

11Ang Dios nagpamangkot, “Sin-o 
ang nagsiling sa imo nga hubo ka? Nag- 
kaon ka bala sang bunga sang kahoy nga 
ginsiling ko sa inyo nga indi ninyo pag- 
kaunon?” 

. 12 Ang lalaki nagsabat, “Ang babayi 
nga ginhimo mo para sa akon amo ang 
naghatag sa akon sang bunga sang kahoy 
kag nagkaon ako.” 

- 3WPGinpamangkot sang GINOONG Dios 
ang babayi, “Ngaa bala ginhimo mo ini?” 

Nagsabat sia, “Ang man-og naggan- 

_yat sa akon sa pagkaon sadto.” 


Ang Dios Naghatag sing Silot 


14 Karon ang GINOONG Dios nagsiling 
sa man-og, “Pagasilutan ka tungod sini. 
Ikaw lamang sa tanan nga mga sapat ang 

-magaantos sini nga silot. Sugod karon 
magasaog ka sa imo tiyan, kag yab-ok 
ang imo pagakaunon samtang nagaka- 
buhi ka. '5Ikaw kag ang babayi maga- 
dumtanay. Ang mga tawo kag ang mga 
man-og manginkaaway sa wala sing ka- 
'tubtoban. Ang mga tawo magadugmok 
sang imo ulo, kag magabuntog ka sang 
ila mga tikod.” 

16K ag nagsiling sia sa babayi, “Duga- 


ngan ko ang imo pag-antos sa imo pag- 
busong kag ang imo kasakit sa imo pag- 
bata, pero handumon mo gihapon ang 
imo bana, kag sia magagahom sa imo.” 
17Kag nagsiling sia sa lalaki, “Bangod 
kay nagpasugot ka sa imo asawa kag 
nagkaon sang bunga sang kahoy nga gin- 
siling ko sa imo nga indi pagkaunon, ang 
duta pagapakamalauton tungod sa imo. 
Magapangabudlay ka sing tudo sa bug-os 
mo nga pagkabuhi, agod makapatubas 
ini sing tuman nga pagkaon para sa inyo. 
18Ang duta magapatubo sing hilamon 
kag tunokon nga mga kahuykahoy kag 
mapilitan ka sa pagkaon sing mga hila- 
mon sa latagon. 1?Kinahanglan magpa- 
balhas ka kag maga-obra sing tudo gid 
agod makapatubas sing pagkaon ang 
duta, tubtob magbalik ka sa duta sa diin 
ka maghalin, kay ginhimo ka halin sa 
duta, kag sa duta ikaw magabalik.” 
20Ginhingalanan ni Adamk ang iya 
asawa kay Eva! kay sia ang iloy sang 
bug-os nga katawuhan. ?! Kag ang GINO- 
ONG Dios naghimo sing mga bayu gikan 
sa panit sang sapat para kay Adam kag 
sa iya asawa, kag ginpabayuan niya sila. 


Si Adam kag si Eva Gintabog halin sa 
Katamnan sang Eden 


22Dayon ang GINOONG Dios nagsi- 
ling, “Karon ang tawo nanginsubong sa 
aton, kay makahibalo na siakon ano ang 
maayo kag malain.”” Indi gid sia pagpa- 
kaunon sang bunga sang kahoy sang ka- 
buhi, kay kon makakaon sia sini magaka- 
buhi sia sing walay katubtoban.” ?3Gani 
ang GINOONG Dios nagtabog sa iya halin 
sa katamnan sang Eden kag ginpadala sia 
sa pagpanguma sang duta sa diin sia gin- 


on. 
24Gintabog sang Dios ang tawo pa 
gwa, kag sa nasidlangan sang katamnan 


sang Eden may ginbutang sia nga mga 


sapat nga may mga pakpak” kag ang na- 


KADAM: Ini nga ngalan sa Hebreo nagakahulogan “mga katawuhan.” 
EVA: Ini nga ngalan kon ihambal sa Hebreo daw pareho sang Hebreo nga pulong nga kon sa- 


yuron “nagakabuhi.” 
Mmaayo kag malain: Tan-awa ang 2:9. 


nmga sapat nga may mga pakpak: Tan-awa ang Lista sang mga Pulong nga Nagakinahanglan sing 


Paathag. 

gadabdab nga espada nga nagabalabag sa 
tanan nga alagyan agod nga wala sing 
may makanalapit sa kahoy sang kabuhi. 

